สวัสดีค่ะ หนูมีอาการคันมากๆๆค่ะ ไม่ทราบว่าโดนตัวอะไรกัด แต่หาข้อมูลจากในอินเตอร์เน็ต เทียบอาการและรอยแผล ตอนเเรกคาดว่าเป็นตัวเรือด bed bug แต่ลักษณะแมลงที่หนูพบเหมือนจะไม่ใช่ค่ะ พอบี้เเล้วแมลงไม่มีเลือดออก หนูพบแมลงตามรูปที่แนบบนตัวหนูวันนี้สองครง ตัวแรกเจอตอนนั่งอยู่บนโซฟาห้องนั่งเล่นชั้น1 ตัวที่สองเจอตอนนั่งอยู่ปลายเตียงที่ห้องนอนชั้น2 2วันก่อนเจอ1ตัวที่ห้องน้ำชั้น1 แต่หนูเริ่มคันคืนวันแรก พอคืนถัดมามีเม็ดเพิ่มขึ้นจากวันแรกอีกค่ะ จึงทำการเปลี่ยนผ้าห่ม ปลอกน ผ้าปูที่นอน และดูดฝุ่นแต่ไม่พบตัวอะไร ตอนนี้หนูล้างน้ำเกลือ แอลกอฮอล์ ทายาหม่องสลับกับแป้งโยคีอยู่ค่ะ แต่ตอนกลางคืนตื่นมาด้วยความคันต้องทายาหม่องเพิ่ม ก่อนหน้านี้เคยคันคล้ายลักษณะนี้ตอนไปต่างจังหวัด คันมากๆๆนอนไม่ได้เลยค่ะ แผลบวมมากกว่าครั้งนี้ ไปหาคุณ คุณให้ยาที่มีส่วนผสมของสเตียรอยด์หลอดเเรกไม่หายคัน จึงเปลี่ยนไปใช้ตัวยาแรงขึ้น หายคันค่ะแต่เดือนถัดมาก็คันอีกเป็นปี จนตอนนี้ทิ้งรอยดำเอาไว้ค่ะ ไม่ทราบว่าหนูควรทำอย่างไรดีคะ และสามารถใช้ยาอะไรบรรเทาอาการคันได้บ้างคะ 
สวัสดีค่ะ จากรูปที่สงมา การวินิจฉัยที่เป็นไปได้1. รอยถูกแมลงกัด2.ผื่นแพ้อักเสบเรื้อรัง3.การติดเชื้อแบคทีเรียที่ผิวหนังจากประวัติคิดว่าน่าจะเป็นรอยจากการถูกแมลงกัดมากที่สุดค่ะ ในช่วงแรกจะมีอาการคัน หลังจากนั้นอาการคันจะค่อยๆทเลาลง แต่แผลอาจจะทิ้งรอยดำไว้ได้ รอยดำเหล่านี้ไม่จำเป็นต้องไปทำอะไร มันจะค่อยๆจางไปเอง ช้าเร็วขึ้นกับคนการดูแลตัวเบืองต้น ไม่เกาเพราะอาจจะทำให้มีการติดเชื้อเพิ่มขึ้นมาได้ รับประทานยาแก้แพ้กลุ่มต้านฮิสตามีนเพื่อช่วยลดอาการคัน อาบน้ำเปล่าหรือสบู่อ่อนๆ ไม่เอาสบู่ไปถูแรงๆ หลีกเลี่ยงไม่ให้ถูกแมลงกัดอีก ใช้ยาสเตียรอยด์ทาบางๆเฉพาะที่ได้ ถ้าใช้ตัวอ่อนๆแล้วไม่หายคัน อาจจะต้องใช้ยาสเตียรอยด์ที่แรงขึ้นเช่นกลุ่ม betathasoneสังเกตอาการถ้าตุ่มคันมากขึ้น แดงมาก บวมมาก ร้อน ซึ่งเป็นสัญญาณของการอักเสบติดเชื้อซ้อนขึ้นมา ควรไปพบแพทย์ผิวหนังทันที เพราะอาจต้องได้รับยาฆ่าเชื้อถ้าผื่นเป็นมากทั้งตัว ทายาอย่างเดียวอาจจะไม่พอ แพทย์อาจจะให้รับประทานยาสเตียรอยด์หรือฉีดยาสเตียรอยด์ชั่วคราวเพื่อลดอาการอย่างรวดเร็วในช่วงแรกก่อนร่วมด้วย